Maksusuhetes oluliste hoolsusnõuete eiramiselt tuleb maksukohustuslasel arvestada riskiga, et maksuotsuse vaidlustamisel ei suuda ta täita vajalikul määral talle seaduse alusel üleläinud tõendamiskoormust ega seetõttu esitada maksuotsuse vaidlustamisel maksuhalduri järeldusi ümberlükkavaid tõendeid väidetavatel tingimustel toimunud tehingute toimumise kohta. Hoolsusnõuete eiramine võib seega kaasa tuua olukorra, kus maksuotsuse vaidlustamise perspektiivikus tuntavalt väheneb, kuna maksukohustuslasel on hiljem väga raske tõendada talle soodsat maksuõiguslikku asjaolu. Seega on oluline, et hoolsuskohustust täidetaks nõuetekohaselt juba tehingute tegemise ajal, et tagada kõikide maksukohustust vähendada võivate asjaolude esitamise ja arvesse võtmise võimalikkus maksuhalduri poolt läbiviidava kontrolli käigus.